***P O R T U G A L***

***022-2024***

|  |  |
| --- | --- |
| **12.10.subota** | Okupljanje grupe u zračnoj luci Split u 12:30 sati. Upoznavanje s voditeljem putovanja, podjela putne dokumentacije i prijava na let za Porto u 14:35 sati s presjedanjem u Barceloni. Dolazak u zračnu luku u Portu u 21:15 sati po lokalnom vremenu. Po dolasku prijava i smještaj u hotel. Noćenje. |
| **13.10.nedjelja** | Doručak. Odlazak autobusom i pješice u razgled ***Porta*** – grada bogate povijesti i suvremene arhitekture s izvrsno očuvanom starom gradskom jezgrom unutar zidina iz 14. st., koja je upisana na popis svjetske baštine UNESCO-a. Romanička katedrala – najstarija građevina u gradu (5.-6. st.), crkva sv. Franje iz 13. st. – najbogatije ukrašena crkva u Portugalu, neoklasicistička *Palača burze*, gradska vijećnica, *Livraria Lello* – jedna od najljepših knjižara u Europi, glavni kolodvor *Sao Bento* ukrašen *azulejo* keramikom, *Torre dos Clerigos, Mercado do Bolhao* – povijesna tržnica, samo su neke od zanimljivosti koje treba vidjeti. Porto je poznat i kao „Grad mostova“. Starim dijelom grada dominira najpoznatiji most u gradu *Dom Luis I.* koji povezuje dvije obale rijeke Douro - Porto i Vila Nova de Gaia. Posjet vinskom podrumu uz degustaciju čuvenog porta (ulaznica uključena). Slobodno vrijeme za osobne programe. Povratak u hotel. Noćenje. |
| **14.10.ponedjeljak** | Doručak. Odjava iz hotela. Polazak autobusom do ***Aveira***– slikovitog gradića kojeg nazivaju Venecijom Zapada. Grad se nalazi na nekoć jako močvarnom području, a danas stoji na brojnim slanim kanalima. Jedan od najupečatljivijih simbola grada svakako su njihovi tradicionalni oslikani brodovi – gondole – *barcos moliceiros*. Nastavak vožnje do ***Coimbre*** – sjedišta najstarijeg portugalskog sveučilišta i jedno vrijeme glavnog grada Portugala. Po dolasku prijava i smještaj u hotel. Nakon kraćeg odmora, odlazak u razgled grada u pratnji voditelja putovanja: zgrada prvog sveučilišta Universdade iz 13. st. s tornjevima i baroknom bibliotekom, dvije katedrale i samostan Santa Cruz. Slobodno vrijeme za osobne programe. Povratak u hotel. Noćenje. |
| **15.10.utorak** | Raniji doručak.Odjava iz hotela. Odlazak autobusom do ***Fatime***– najvažnijeg hodočašničkog središta Gospe Fatimske u Portugalu i jednog od najvažnijih Marijanskih svetišta Rimokatoličke crkve u svijetu. Kraća pauza za osobne programe. Nastavak vožnje do obližnjeg grada ***Batalha***– ovdje se nalazi prvi samostan u Portugalu – *Monasterio de Santa Maria da Vitoria* izgrađen u stilu visoke gotike s prekrasnim klaustrima (ulaznica uključena). Polazak prema srednjovjekovnom gradiću ***Óbidos***– poznatom po tome što je bio tradicionalni vjenčani poklon portugalskim kraljicama. Uske, strme uličice s bijelim pročeljima ukrašenim modrom bojom i cvijećem nose i danas vidljiv damski pečat negdašnjih uglednih gospodarica grada. Pauza za ručak i slobodno vrijeme. Kupovina suvenira u nekoj od mnogobrojnih suvenirnica, poznatog likera od višnje po kojem je Obidos poznat ili šetnja po gradskim zidinima iz 13. st. s kojih se pruža prekrasan pogled na okolicu. Nastavak vožnje autobusom do **Lisabona.** Prijava i smještaj u hotel. Odlazak u razgled grada s voditeljem putovanja. *Avenida da Liberdade*, elengantna i luksuzna avenija koja je u 19. st. bila omiljena promenada lisabonske elite, sagrađena na mjestu nekadašnjeg javnog parka po uzoru na pariški Champs Elysees, *Trg Rossio* na kojem su nekoć održavali sajmovi, koride i smaknuća, a danas je jedan od najljepših trgova grada, *Torre de Belem* jedan od najslavnijih portugalskih spomenika manuelinskog stila uz rijeku Tagus odakle je Vasco da Gama isplovio na putovanje do Indije, vožnja obalom Teja pored tipičnih četvrti *Graça* i *Alfama*, pogled na *Casa dos Bicos* – gradsku palaču iz 16. st. sagrađenu u renesansnom stilu, nastavak vožnje do simbola Lisabona, samostana sv. Jeronima iz 16. st., katedrala – *Sé* i crkva sv. Antonia Lisabonskog, šetnja do slikovitih četvrti *Chiado* i *Bairro Alto* s restoranima i barovima. Fakultativno posjet *Palacio dos Fronteiras.* Slobodno vrijeme za osobne programe. Povratak u hotel javnim gradskim prijevozom. Noćenje. |
| **16.10.srijeda** | Doručak. Odlazak autobusom do srednjovjekovne ***Sintre***, nekadašnje ljetne rezidencije portugalskih kraljeva i omiljenog boravišta pjesnika i pisaca iz 19. st. (ulaznica uključena). Ovdje je živio i lord Byron koji je Sintru nazvao *„vrtom zemaljskog raja“*. Nastavak vožnje do ***Cabo de Roca***, najzapadnije točke kontinentalne Europe uz kraće zaustavljanje. Vožnja uz obalu do živopisnog **Cascaisa,** nekadašnjeg ribarskog sela, a danas poznatog mondenog ljetovališta. Povratak u Lisabon. Mogućnost odlaska u restoran s tradicionalnom predstavom fada – portugalske „šansone“ koja karakterističnom melodijom i lirikom pjeva o moru i životu siromašnih. Povratak u hotel. Noćenje. |
| **17.10.četvrtak** | Doručak. Odjava iz hotela. Slobodno vrijeme u Lisabonu do transfera u zračnu luku. Prijava na let za Split u 14:00 sati s presjedanjem u Barceloni. Dolazak u splitsku zračnu luku u 20:10 sati. |

**CIJENA ARANŽMANA:**

25 – 30 putnika – 1.285, 00 €

20 – 24 putnika – 1.350, 00 €

 UPLATA KOD PRIJAVE: 450,00 €
(promjenjiva stavka – ovisna o cijeni avio karte)

Nadoplata za 1/1 sobu: 295,00 €

**Program uključuje:** prijevoz zrakoplovom Split – Barcelona – Porto i Lisabon – Barcelona – Split, redovnom linijom Vuelinga sa uključenim avio pristojbama, ručnu prtljagu do 8 kg i predanu prtljagu do 23 kg, prijevoz autobusom turističke klase prema programu, napojnica za vozača, smještaj u hotelima 3\*/4\* na bazi noćenja s doručkom i boravišnom pristojbom, navedene transfere i razglede prema programu, posjet vinariji uz degustaciju porta, ulaznicu za samostan Santa Maria da Vitoria u Batalhi, ulaznicu za palaču Sintra, putno zdravstveno osiguranje Generali, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja, te organizaciju putovanja.

**Preporuka:** uplata police osiguranja od rizika otkaza putovanja: 42,00 (plativo isključivo kod prve uplate).

**Cijena aranžmana ne uključuje:** večera u tri slijeda i piće uz fado program cca 75,00 € po osobi, ulaznice za lokalitete koji se posjećuju – doplatni paket 65,00 € - prijave u agenciji (crkva sv. Franje, Palača burze, Torre dos Clerigos, sveučilište u Coimbri, katedrala u Lisabonu, palača Fronteira)**,** obroke koji nisu uključeni u cijenu, troškove osobne prirode, karte javnog gradskog prijevoza.

**ZA OVO PUTOVANJE JE DOVOLJNA VAŽEĆA OSOBNA ISKAZNICA!**

**PUTOKAZI SPLIT, Mažuranićevo šetalište 14, tel: 021/455-038, R.V. 9,00 – 13,00 sati**

**mob: 099/26-424-26, www.putokazi-split.com; e-mail:** **jelena@putokazi-split.com**

ID COD: HR-AB-21060271971